2020. gada 30. aprīlī Rīkojums Nr. 225

Rīgā (prot. Nr. 28 9. §)

**Par valsts īpašuma objekta Padures pagastā, Kuldīgas novadā, nodošanu privatizācijai**

1. Saskaņā ar likuma "Par valsts un pašvaldību īpašuma objektu privatizāciju" 12. panta ceturto daļu, 66. panta pirmo daļu un Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 6. panta otro daļu nodot privatizācijai valsts īpašuma objektu "Liepzari" Padures pagastā, Kuldīgas novadā:

1.1. nekustamo īpašumu – būvi (šķūnis) (būves kadastra apzīmējums 6272 005 0363 002);

1.2. 1/4 domājamo daļu no nekustamā īpašuma (nekustamā īpašuma kadastra Nr. 6272 005 0363) – zemes vienību (zemes vienības kadastra apzīmējums 6272 005 0363) 0,2 ha platībā.

2. Akciju sabiedrībai "Publisko aktīvu pārvaldītājs Possessor" ierakstīt šā rīkojuma 1. punktā minētos valsts nekustamos īpašumus zemesgrāmatā uz valsts vārda akciju sabiedrības "Publisko aktīvu pārvaldītājs Possessor" personā.

3. Saskaņā ar likuma "Par valsts un pašvaldību īpašuma objektu privatizāciju" 12. panta ceturto un sesto daļu noteikt, ka pircējs, norēķinoties par būvi, 80 procentu apmērā maksā *euro* un 20 procentu apmērā – privatizācijas sertifikātos.

4. Šā rīkojuma 1. punktā minētā valsts īpašuma objekta sastāvā esošās zemes vienības privatizācijā maksāšanas kārtību un maksāšanas līdzekļu attiecību noteikt saskaņā ar Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 30. pantu.

Ministru prezidents A. K. Kariņš

Ekonomikas ministrs J. Vitenbergs